Държавен вестник, бр. 67, 2024 г., стр. 195

БРОЙ  67	
Д Ъ Р Ж А В Е Н  В Е С Т Н И К 	
СТР.  195  
(a) е забранено движението на пешеходци, 
животни, велосипеди, мотопеди, освен ако 
не са приравнени към мотоциклетите, и на 
всички пътни превозни средства, различни от 
автомобилите и техните ремаркета, както и 
на автомобили или ремаркета на автомобили, 
които не могат поради конструкцията си да 
достигнат по равен път скоростта, посочена 
от националното законодателство;
(b) забранява се на водачите:
(i)  да спират своите пътни превозни 
средства или да ги паркират другаде, 
освен на обозначените за паркиране 
места; ако спирането на превозното 
средство е настъпило поради незави­
сещи от водача причини, водачът е 
длъжен да се постарае да премести 
пътното превозно средство от плат­
ното за движение и от лентата за 
принудително спиране и ако не е в 
състояние да направи това, незабав­
но да сигнализира пътното превозно 
средство на достатъчно разстояние, 
така че приближаващите водачи да 
бъдат своевременно предупредени; 
(ii) да завиват в обратна посока, да се 
движат назад и да навлизат в цен­
тралната разделителна ивица, вклю­
чително и местата за преминаване, 
свързващи двете платна помежду им.
2. Водачите, които влизат на автомагист­
рала, са длъжни:
(а) ако няма лента за ускоряване, която 
се явява продължение на входния път, да 
осигурят предимство на пътните превозни 
средства, движещи се по автомагистралата;
(b) ако има лента за ускоряване, да навлязат 
в нея и да се включат в движението по авто­
магистралата, спазвайки предписанията на 
член 14, параграфи 1 и 3 от тази Конвенция;
3. Водач, който напуска автомагистрала, 
трябва своевременно да заеме място в съот­
ветната лента за изход от автомагистралата 
и да навлезе възможно най-бързо по лентата 
за намаляване на скоростта, ако има такава. 
4. За целите на прилагането на параграфи 
1, 2 и 3 от този член към автомагистралите се 
приравняват и други пътища, които са запазе­
ни за движение на автомобили, съответно са 
означени като такива, и които не обслужват 
крайпътни имоти. 
Член 26
Специални правила, отнасящи се до 
шест­вията и хората с увреждания
1. Забранява се на участниците в движе­
нието да пресичат военни колони, ученически 
групи, придружавани от ръководител, и други 
шествия.
2. Хората с увреждания, които се прид­
вижват с колички, задвижвани от самите тях, 
или движещи се със скоростта на пешеходец, 
могат да използват тротоарите и банкетите, 
пригодени за такова движение.
Член 27
Специални правила, отнасящи се до водачите 
на велосипеди, мотопеди и мотоциклети
1. Независимо от разпоредбите на член 10, 
параграф 3 от тази Конвенция, договарящите 
страни или териториалните им подразделе­
ния могат да не забраняват на водачите на 
велосипеди да се движат по няколко в редица 
един до друг.
2. Забранява се на водачите на велосипеди 
да се движат, без да държат кормилото поне 
с една ръка, да бъдат теглени от друго пътно 
превозно средство или да превозват, теглят или 
бутат предмети, пречещи на управлението или 
опасни за другите участници в движението. 
Същите разпоредби се прилагат и за водачи­
те на мотопеди и мотоциклети; освен това 
водачите на мотопеди и мотоциклети трябва 
да държат кормилото с две ръце, освен ако 
трябва да подадат сигнал за маневрата, опи­
сана в член 14, параграф 3 от тази Конвенция.
3. Забранява се на водачите на велосипе­
ди и мотопеди да превозват пътници върху 
своето превозно средство; обаче договарящите 
страни или териториалните им подразделения 
могат да разрешат изключения от тази разпо­
редба, и по-специално, да разрешат превоза 
на пътници върху допълнителна седалка или 
допълнителни седалки, които могат да бъдат 
монтирани на превозното средство. На водачи­
те на мотоциклети се разрешава да превозват 
пътници само в кош, ако има такъв, и върху 
допълнителна седалка, монтирана зад водача.
4. Когато има велосипедна алея, догова­
рящите страни или териториалните им под­
разделения могат да забранят на водачите на 
велосипеди да се движат по останалата част 
от платното за движение. В същия случай те 
могат да разрешат на водачите на мотопеди да 
се движат по велосипедната алея и ако счетат 
за необходимо, да им забранят движението 
по останалата част от платното за движение.
Член 28
Звукови и светлинни предупредителни сигнали
1. Звуковите предупредителни сигнали 
могат да бъдат използвани само:
(a) за своевременно предупреждение за 
предотвратяване на пътнотранспортно про­
изшествие;
(b) извън населените места, когато трябва 
да бъде предупреден водач, че ще бъде из­
преварен.
Трайността на звуковите сигнали не трябва 
да бъде по-голяма от необходимото.
2. Водачите на автомобили могат между 
падането на нощта и зазоряването вместо 
звукови сигнали да подават светлинните пре­
дупредителни сигнали, посочени в член 33, 
параграф 5 от тази Конвенция. Те могат да 
правят това и през деня за целите, посочени